title: Bloquéu Continental
text: La primer rempuesta británica al bloquéu foi llanzar un gran ataque naval escontra'l rival más débil de la coalición napoleónica, Dinamarca. Aunque declaradamente neutral, el país sofría grandes presiones franceses y ruses pa que punxera la so armada la serviciu de Napoleón. Gran Bretaña nun podía ignorar este riesgu, y na Segunda Batalla de Copenhague, n'agostu y setiembre de 1807, la Royal Navy bombardeó Copenhague y confiscó la flota danesa, asegurándose asina'l control de les agües del mar del Norte ya'l mar Bálticu. La islla de Heligoland, na costa occidental del país, foi ocupada (setiembre de 1807) y usada como base pa controlar los puertos del mar del Norte y pa facilitar el contrabandu. Estos ataques escontra Copenhague y Heligoland supunxeron l'españíu de la Guerra de les Cañoneres, que nun finaría hasta 1814.